# Johann Friedrich Overbeck

Johann Friedrich Overbeck (3 de juliol de 1789 – 12 de novembre de 1869), va ser un pintor alemany i membre del moviment del natzarenisme. També va fer quatre aiguaforts.

## Biografia

Nasqué a Lübeck, els seus avantpassats, durant tres generacions, havien estat pastors protestants. El seu pare, Christian Adolph Overbeck (1755–1821) va ser doctor en Dret, poeta pietista místic i Bürgermeister de Lübeck.
L'artista jove va deixar Lübeck el març de 1806, i entrà com estudiant a l'acadèmia de Viena, aleshores dirigida per Heinrich Füger. Füger havia estat alumne del pintor neoclàssic Jacques-Louis David. Overbeck trobava a faltar el factor religiós en el neoclassicisme.
Arribà a Roma l'any 1810, portant amb ell el seu inacabat quadre Entrada de Crist a Jerusalem. Va estar i treballar a Roma durant 59 anys. Es va unir amb altres pintors com Peter von Cornelius, Friedrich Wilhelm Schadow i Philipp Veit, i amb ells es va hostatjar a l'antic convent franciscà de San Isidoro, i van rebre el nom de natzarens. Rebutjaven el paganisme del Renaixement i reivindicaven l'art de Perugino, Pinturicchio, Francesco Francia i Rafael d'Urbino jove. Overbeck es va fer catòlic l'any 1813.
Morí a Roma el 1869. Va ser enterrat a l'església de San Bernardo alle Terme.

## Obres

* Retrat del Pintor Franz Pforra (1810)
* Vittoria Caldoni (1821)
* Entrada de Crist a Jerusalem (1824), a Marienkirche. (destruït per bombes durant la Segona Guerra Mundial, 1942).
* Christus am Ölberg (1827-1833)
* Itàlia i Alemanya (1828)
* Agonia de Crist a l'Hort (1835), a Hamburg.
* Lo Sposalizio (1836), Museu Nacional de Poznań, Poznań, Polònia.
* El Triomf de la Religió en les Arts (1840), a Städel Institute, Frankfurt.
* Pietà (1846), a Marienkirche, Lübeck.
* Lamentació de Crist (1846)
* La Incredulitat de Sant Thomas (1851), a Schäfer, Schweinfurt, Germany.
* L'Assumpció de la Madonna (1855), a la catedral de Colònia.
* L'Ascensió de la Virge Maria (1857)
* Crist Lliurat del Jueus (1858), tempera, a Aula delle Benedizione al Vaticà.
* Els Set Sacraments (catedral d'Orvieto) (1861)
* Baptisme 1862-64, Neue Pinakothek, Múnic
* Dibuixos pels frescos de la Catedral de Đakovo (1867–1869).

## Família

El seu nebot Johannes Overbeck, va ser professor d'arqueologia a la Universitat de Leipzig, notable per la seva obra en història d'art.

## Seguidors d'Overbeck

* L'any 1843 l'església de Penymynydd, Gal·les va ser decorada amb murals d'Overbeck
* Claudi Lorenzale, pintor català

## Referències

* Lionel Gossman. “Making of a Romantic Icon: The Religious Context of Friedrich Overbeck’s ‘Italia und Germania.’” American Philosophical Society, 2007. ISBN 0-87169-975-3. at dianepub.wordpress.com
* Aquest article incorpora text d'una publicació actualment en domini públic: Chisholm, Hugh, ed. (1911). Encyclopædia Britannica (11a ed.). Cambridge University Press.
* «Overbeck, Johann Friedrich». A: D. C. Gilman. New International Encyclopedia. 1st. New York: Dodd, Mead, 1905.

## Enllaços externs

* Johann Friedrich Overbeck in the "History of Art" Arxivat 2017-09-04 a Wayback Machine.
* Italy and Germany Reproduction
* Overbeck by J. Beavington Atkinson, 1882, (London: Sampson Low, Marston), 114 pages a Google Books
* German masters of the nineteenth century: paintings and drawings from the Federal Republic of Germany, a full text exhibition catalog from The Metropolitan Museum of Art, which contains material on Johann Friedrich Overbeck (no. 66–68)